Vom vorbi despre Imperiul Maurya,
care nu este doar unul dintre cele mai mari imperii din istoria Indiei,
ci este chiar cel mai mare imperiu.
Este și unul dintre cele mai mari imperii din lume.
Pentru a avea puțin context,
putem vedea unde se află pe marea axă a istoriei Indiei antice,
și observăm că viața lui Buddha
și detaliile reale ale vieții sale sunt supuse dezbaterilor.
Dar putem vedea că viața și învățăturile sale
au avut loc cu aproximativ 150-200 de ani
înainte de apariția Imperiului Maurya,
care va rezista pentru aproximativ încă 150 de ani.
Și este important de reținut,
deoarece, după cum vom vedea, budismul are o influență puternică
asupra Imperiului Maurya și poate la fel de important,
Imperiul Maurya are o influență mare
asupra răspândirii budismului.
Deci, să ne concentrăm pe cum arăta subcontinentul indian
spre sfârșitul secolului al IV-lea î.e.n.
Mare parte din nordul Indiei este dominată
de Imperiul Nanda, cu capitala la Pataliputra,
aflat în regiunea, sau în regatul Magadha,
o regiune antică și sediul puterii în India de Nord pentru o vreme.
Sunt prezente și alte regate, precum Kalinga.
Și în sudul Indiei sunt mai multe regate.
Există izvoare istorice ale unui regat destul de puternic
în Bengal, numit Gangaridai.
Poate îți amintești din materialele despre Alexandru cel Mare
că aproximativ în această perioadă, în jurul anului 326,
Alexandru a cucerit o mare parte din Afganistan și Pakistanul modern
și a ajuns la granițele Imperiului Nanda din India.
Poate îți amintești și că în același timp,
Alexandru cel Mare și soldații săi au decis să se oprească.
Erau obosiți, unele izvoare istorice spun că le era frică
să încerce să cucerească alt imperiu,
îndeosebi atât de departe de casă.
A fost totodată perioada în care Alexandru cel Mare
a hotărât să se întoarcă și să lase regiunea
în seama unor guvernatori și generali.
Acesta este contextul în care apare Imperiul Maurya.
Iar cum apare cu adevărat este încă învăluit în istorie.
În cele din urmă, un cuceritor pe nume Chandragupta Maurya
cucerește Imperiul Nanda și nu numai,
ci pe măsură ce Alexandru cel Mare se retrage,
cucerește câteva dintre teritoriile ocupate de acesta.
Aceasta este o statuie care-l reprezintă pe Chandragupta Maurya
și vedem că într-un deceniu de la înființarea imperiului,
a cucerit mare parte din Imperiul Nanda
și a recuperat o parte importantă din teritoriu de la greci,
care va deveni, în cele din urmă, Imperiul Seleucid.
Seleucus a fost unul dintre generalii lui Alexandru
care a înființat o dinastie în Persia, Orientul Mijlociu,
după moartea lui Alexandru.
Iar Chandragupta Maurya duce mai multe bătălii cu Seleucus,
și iese învingător, căsătorindu-se cu una dintre fiicele lui Seleucus.
Astfel, apare Dinastia Maurya, cunoscută ca Imperiul Maurya.
Chandragupta Maurya, prin aproximativ 297,
decide să fie mai devotat jainismului
și vom vorbi în alte materiale despre Mahavira și jainism.
El devine ascetic și lasă regatul, sau imperiul,
în mâinile fiului său, Bindusara.
Bindusara reușește să cucerească mai mult din India,
extinzând imperiul spre sud.
Dar Bindusara nu reușește să cucerească regatul Kalinga.
Bindusara moare în jurul anului 273-272 î.e.n.
și apoi izbucnește un război civil între fii lui Bindusara
pentru conducerea regatului.
Dar fiul care iese învingător este Ashoka.
Ashoka este una dintre, dacă nu chiar cea mai importantă
figură istorică din istoria Indiei.
Ashoka obține puterea prin 270 î.e.n.,
după un război civil sângeros, conform legendei.
La începutul vieții este considerat o figură nemiloasă,
omorându-și frații pentru a obține puterea
și este axat pe cucerirea regatului Kalinga.
Deci, în 262-261 duce un război important
și reușește să cucerească regatul Kalinga,
care a fost în această zonă.
Acest fapt, potrivit izvoarelor istorice
și relatărilor lui Ashoka,
devine un important punct de cotitură
atât în viața lui Ashoka, cât și în istoria Indiei și a lumii,
acestea sunt însemnările lui directe și sentimentele sale
cu privire la cele întâmplate în Kalinga.
Iar aceste relatări provin din ceea ce este cunoscut drept Edictele lui Ashoka.
Pe măsură ce Imperiul Maurya s-a extins sub conducerea lui Ashoka,
acesta a avut pace și prosperitate.
El își răspândește edictele în tot imperiul,
pe ceea ce cunoaștem drept „pilonii lui Ashoka”,
pe care și-a scris credințele și lucrurile pe care le-a făcut.
Le-a scris și pe stânci și pietre, în tot imperiul.
Acesta este cel în care a scris despre cucerirea de la Kalinga.
Este destul de interesant.
„Preaiubitul zeilor, regele Piyadasi”,
aici se referă la sine ca preaiubitul zeilor, regele Piyadasi,
„a cucerit Kalinga la 8 ani de la încoronare.”
Astfel, observăm că a fost încoronat în jurul anului 270.
Cucerește în jurul anului 262.
„150 000 au fost deportați, 100 000 au fost omorâți”
„și mulți alții au murit din alte cauze.”
„După ce a fost cucerită Kalinga,”
„preaiubitul zeilor a început să simtă,” vorbește despre sine,
„preaiubitul zeilor a început să simtă chemarea dhamma.”
Dhamma este același cuvânt pe care noi îl folosim astăzi, dharma.
Și poți înțelege dharma ca ordinea cosmică a lucrurilor.
De asemenea, pentru budiști, reprezintă învățăturile lui Buddha,
sau ale religiei budiste.
Deci, „preaiubitul zeilor a început să simtă”
„o puternică chemare pentru dhamma, iubire față de dhamma,”
și pentru instruire în dhamma.
„Acum preaiubitul zeilor simte remușcări pentru că a cucerit Kalinga.”
Este chiar interesant.
Nu avem mulți cuceritori, mai ales în istoria antică,
care, după uciderea a sute de mii,
sau fiind responsabil pentru moartea a câtorva sute de mii,
să simtă remușcare și să scrie asta.
Și nu doar că acest lucru profund vine de la un cuceritor,
ne și amintește despre cât de sângeroase erau războaiele antice.
Este un punct de cotitură pentru el.
Se întoarce la budism și devine anti-violență,
nu doar față de oameni, dar și față de animale.
Devine budist devotat
și finanțează templele budiste din tot imperiul.
Trimite misionari budiști în toată lumea
și este văzut drept primul om
responsabil pentru răspândirea budismului,
din Europa până în Orientul Îndepărtat.
Am vorbit despre edictele sale.
A început să facă multe proiecte publice,
să sape fântâni, să ridice spitale și grădini publice,
oferă acces la educație, inclusiv pentru femei.
În timpul domniei sale, întinderea imperiului
a fost mai mare decât a oricărui alt imperiu din India.
Cu 50% mai mare decât cea a Indiei moderne.
Erau aproape 50 de milioane de oameni
sub conducerea Imperiul Maurya și a lui Ashoka.
După moartea lui Ashoka,
imperiul are conducători din ce în ce mai slabi
și aproximativ în 184-185 î.e.n. ajunge sub conducerea
unei dinastii mai puțin importante din întreaga sferă a istoriei.
Doar pentru a înțelege importanța lui Ashoka în sfera istoriei,
iată un citat al lui H.G. Wells din lucrarea sa, The Outline of History.
„Ashoka a lucrat pentru nevoile oamenilor.”
„Printre zecile de mii de nume de monarhi adunate pe columnele istoriei,”
„numele lui Asoka, sau Ashoka, strălucește și strălucește aproape singur, ca o stea.”
„De la Volga până în Japonia numele lui încă este respectat.”
În mare parte datorită răspândirii budismului.
„Mai mulți oameni din prezent îl cinstesc”
„decât cei care au auzit vreodată numele lui Constantin sau Carol cel Mare.”
Și doar pentru a observa impactul lui Ashoka,
chiar și asupra Indiei moderne,
aceasta este chakra lui Ashoka,
și dacă privești steagul Indiei,
chakra lui Ashoka se află chiar în mijloc
și face parte din emblema Republicii India de astăzi,
deoarece, după schimbarea sa într-un conducător mai binevoitor,
este considerat un conducător model din istoria Indiei
și, conform unor istorici, chiar din toată istoria.